Մաքքենա Գրեյս

Մաքքենա Գրեյս ( ), ամերիկացի դերասանուհի։ Պրոֆեսիոնալ դերասանական կարիերա սկսել է 6 տարեկանում։ Նրա վաղ դերերը եղել են Ժասմին Բերնշթեյնի դերը՝ Disney XD-ի «Քրեշ և Բերնշթեյն» (2012—2014) կատակերգական սերիալից և Ֆեյթ Նյումանի դերը՝ «Երիտասարդ և հանդուգն» (2013—2015) օճառային օպերայից։ Նրա վաղ երկրորդական դերերից են եղել՝ «Պարոն Չերչ» (2016), գիտաֆանտաստիկ «Անկախության օր։ Վերածնունդ» (2016) և կատակերգական «Ինչպես լինեն լատինամերիկացի սիրեկան» (2017) ֆիլմերում կատարած դերերը։ Հայտնություն է ստացել «Շնորհալին» (2017) ֆիլմում ունեցած դերակատարմամբ, որի համար անվանակարգվել է «Քննդատների ընտրության» մրցանակաբաշխության «Լավագույն երիտասարդ դերասանուհի» անվանակարգում, նաև երիտասարդ Թոնի Հարդինգի դերի համար՝ «Տոնյան ընդդեմ բոլորի» (2017) ֆիլմում։ Գրեյսը հայտնի է նաև ABC հեռուստաալիքի «Վերջին թեկնածուն» հեռուստասերիալում կատարած Փենի Քիրքմանի և երիտասարդ Թեոդորա Քրեյնի դերով՝ Netflix-ի «Բլրի վրայի ուրվականները» հեռուստասերիալում (2018 — ներկա)։ Նաև հայտնի է Netflix-ի «Ավելի լրիվ տուն» հեռուստասերիալում կատարած մշտական դերով և Netflix-ի «Սաբրինայի սարսափազդու արկածները հեռուստասերիալում կատարած երիտասարդ Սաբրինա Սփելլմանի դերով։ Կատարել է Էմմա Գրոսմանի գլխավոր դերը «Հիմար արյուն» հեռուստաֆիլմում, որն ստեղծվել է Ուիլյան Մարչի համանուն վեպի հիման վրա։ 2019 թվականին կատարել է երիտասարդ Քերոլ Դենվերսի դերը «Կապիտան Մարվել» ֆիլմում (կերպարին դերն ավելի երիտասարդ հասակում կատարել է Լոնդոն Ֆուլլերը)։

Կենսագրություն 
Ծնվել է Տեխաս նահանգի Գերփյեվայն քաղաքում և 1/8-ով մեքսիկացի է։ Բուսակեր է և աշխատում է որպես կամավոր այնպիսի կազմակերպությունների հետ, ինչպիսիք են Farm Sanctuary-ն և «Մարդիկ հանուն կենդանիների հետ բարոյական շփման» կազմակերպությունները, մասամբ հայտնվել է գովազդային հոլովակներում, որոնցում նա կոչ է անում մարդկանց, որ չթողնեն շներին՝ միացված ավտոմեքենաներում։

2013 թվականին կատարել է իր դերասանական դեբյուտը՝ խաղալով Սիդնիի դերը «Ջո, Ջո և Ջեյն» հեռուստասերիալի պիլոտային էպիզոդում։ Հետո նա նկարահանվել է Disney XD-ի «Քրեշ և Բերնշթեյն» սերիալի սերիաներից մեկում։

2013-2015 թվականների ընթացքում ստացել է Ֆեյթ Նյումանի մշտական դերը՝ «Երիտասարդ և հանդուգն» հեռուստասերիալում։ 2015 թվականին ունեցել է մշտական դեր՝ CBS-ի «C.S.I.: Կիբերտարածություն» հեռուստասերիալում։

«Անկախության օր։ Վերածնունդ» գիտաֆանտաստիկ ֆիլմում կատարել է Դեյզիի դերը, որը նկարահանել է Ռոլանդ Էմերիհը, իսկ վաճառքը կայացել է 2016 թվականի հունիսի 24-ին։

2017 թվականին Քրիս Էվանսի հետ՝ նկարահանվել է Մարկ Ուեբի «Շնորհալին» ֆիլմում։

Նրա կարիերան՝ հիմնականում կազմված է եղել հասուն կերպարների «երիտասարդ տարբերակներից»։ Սովորել է չմշկասահք, որպեսզի կարողանա կատարել Տոնյա Հարդինգի դերը՝ «Տոնյան ընդդեմ բոլորի» ֆիլմում, նաև Բելլա Թորնի հետ կատարել է Ջուլիետի էպիզոդիկ դերը՝ «Ամիտիվիլլի սարսափը։ Զարթոնք» սարսափ ֆիլմում. ֆիլմի ռեժիսորը եղել է Ֆրենկ Հալֆունը։ Կատարել է Էդ և Լորեյն Ուորենների դստեր՝ Ջուդի Ուորենի դերը Աննաբելլի անեծքը։ Չարի ծնունդը» ֆիլմում, որի վաճառքը կացյացել է 2019 թվականին։ 2019 թվականին հայտնվել է Marvel Studios-ի «Կապիտան Մարվել» ֆիլմում, որտեղ կատարել է երիտասարդ Քերոլ Դենվերսի դերը։

2018 թվականի նոյեմբերի 28-ին՝ Deadline Hollywood-ը հայտնել է, որ Գրեյսը կատարել է երիտասարդ Սաբրինա Սփելմանի դերը՝ Netflix-ի «Սաբրինայի սարսափազդու արկածները» հեռուստասերիալում։ 2020 թվականին հնչյունավորել է երիտասարդ Դաֆնա Բլեյքին՝ «Սկուբի դու (մուլտֆիլմ, 2020)» ֆիլմում և կատարել է գլխավոր դեր «Ուրվականների որսորդները։ Ժառանգներ» սիքվելում։

Ֆիլմագրություն

Ֆիլմեր

Հեռուստատեսություն

Մրցանակ

Ծանոթագրություններ

Արտաքին հղումներ 

 
 Մաքքենա Գրեյս Allmovie կայքում

Ամերիկացի ֆեմինիստներ
Ամերիկացի կինոդերասանուհիներ
Ամերիկացի հեռուստատեսային դերասանուհիներ
20-րդ դարի դերասանուհիներ
21-րդ դարի ամերիկացի դերասանուհիներ
Ամերիկացի երեխա դերասանուհիներ